**Hipoglisemia** (bahasa Inggeris: *hypoglycemia*, daripada istilah bahasa Yunani *ὑπογλυκαιμία*, *hypo-* "bawah", *glykys* "gula", *haima* "darah") berlaku apabila kandungan gula darah menurun ke tahap bawah normal. Keadaan ini boleh membawa kepada pelbagai simptom yang muncul dengan segera termasuk kecemerkapan, masalah percakapan, kekeliruan, pitam, sawan atau maut. Rasa lapar, berpeluh, menggigil serta lemah badan juga boleh timbul daripada keadaan ini.

Sebab
-----

Satu sebab utama penyakit ini adalah pengambilan ubatan merawat diabetes mellitus seperti insulin dan sulfonilurea. Penghidap kencing manis yang makan kurang daripada pengambilan seharian, bersenam lebih daripada yang biasa diamalkan, ataupun telah meminun alkohol lebih berisiko tinggi mengalami hipoglisemia. Antara sebab-sebab lain hipoglisemia termasuk kegagalan buah pinggang, ketumbuhan tertentu seperti insulinoma, penyakit hati, hipotiroidisma, kebuluran, inborn error of metabolism, jangkitan parah, hipoglisemia reaktif dan beberapa jenis dadah termasuk alkohol. Tahap gula darah yang rendah juga dapat dikesan pada bayi sihat yang tidak makan selepas beberapa jam.

Diagnosis
---------

Tahap glukosa yang dikira dalam hipoglisemia berubah-ubah bergantung kepada lingkungan usia. Mereka yang mempunyai tahap diabetes di bawah 3.9 mmol/L (70 mg/dL) berdiagnosis. Dalam kalangan orang dewasa yang sihat dan tidak menghidap kencing manis; simptom yang berkaitan dengan tahap gula darah yang rendah, tahap gula yang rendah sewaktu kemunculan simptom ini serta peningkatan selepas gula darah diseimbangkan semula mengesahkan diagnosis tersebut. Tahap bawah 2.8 mmol/L (50 mg/dL) selepas makan atau menjalani aktiviti senaman boleh digunakan sebagai takat jika sebaliknya. Tahap yang dinilai bagi bayi baru lahir pula adalah di bawah 2.2 mmol/L (40 mg/dL) atau kurang daripada 3.3 mmol/L (60 mg/dL) bersertakan dengan simptom-simptom yang sah. Ujian lain yang juga berguna untuk menentukan sebab penyakit ini termasuk tahap kandungan insulin dan peptida C dalam darah. Hiperglisemia adalah keadaan yang berlawanan bagi penyakit ini.

Rujukan
-------

1. 1 2 3 4 5 6 7 8 9 10 11 12 13  "Hypoglycemia". *National Institute of Diabetes and Digestive and Kidney Diseases*. Oktober 2008. Diarkibkan daripada yang asal pada 1 Julai 2015. Dicapai pada 28 Jun 2015. Unknown parameter `|deadurl=` ignored (bantuan)
2. 1 2  Yanai, H; Adachi, H; Katsuyama, H; Moriyama, S; Hamasaki, H; Sako, A (15 Februari 2015). "Causative anti-diabetic drugs and the underlying clinical factors for hypoglycemia in patients with diabetes". *World journal of diabetes*. **6** (1): 30–6. doi:10.4239/wjd.v6.i1.30. PMC 4317315. PMID 25685276.
3. 1 2 3 4  Schrier, Robert W. (2007). *The internal medicine casebook real patients, real answers* (ed. 3rd). Philadelphia: Lippincott Williams & Wilkins. m/s. 119. ISBN 9780781765299. Diarkibkan daripada yang asal pada 1 Julai 2015. Unknown parameter `|deadurl=` ignored (bantuan)
4. 1 2  Perkin, Ronald M. (2008). *Pediatric hospital medicine : textbook of inpatient management* (ed. 2nd). Philadelphia: Wolters Kluwer Health/Lippincott Williams & Wilkins. m/s. 105. ISBN 9780781770323. Diarkibkan daripada yang asal pada 1 Julai 2015. Unknown parameter `|deadurl=` ignored (bantuan)
5. ↑  Cryer PE, Axelrod L, Grossman AB, Heller SR, Montori VM, Seaquist ER, Service FJ (Mac 2009). "Evaluation and management of adult hypoglycemic disorders: an Endocrine Society Clinical Practice Guideline". *J. Clin. Endocrinol. Metab*. **94** (3): 709–28. doi:10.1210/jc.2008-1410. PMID 19088155.